**ПУБЛИЧНА ПОКАНА С ПРЕДМЕТ:**

**Организиране на фестивали, изложби и други мероприятия по укрепване на културната интеграция и идентичността на представителите на ромската общност по проект „Интегриран подход на Община Русе за интегриране на роми и други уязвими групи на територията на общини в Област Русе“**

**ТЕХНИЧЕСКА СПЕЦИФИКАЦИЯ**

**Пълно описание на обекта на поръчката, включително основни характеристики**

1. **Организация, координация, изготвяне на програма и провеждане на Фестивал „Сцена под небето“:** 1 път годишно 3 години в гр. Русе, гр. Ветово, гр. Борово и с. Иваново. Хепънинг по случай 8 април – Световен ден на ромите. Организиране на празник за ромите и другите етноси в кварталите с компактно ромско население.
2. **Организация, координация, изготвяне на програма и провеждане на Фестивал „Етноритми без граници“** – 1 път годишно 3 години в гр. Русе. По случай отбелязване на Световния ден на ромите – 8 април. Фестивалът се състои от 3 различни изяви – концерт „Етноритми без граници”, конкурс за есе „Хармонията на етническата толерантност” и конкурс за рисунка „Цветовете на етноприятелството”. Фестивалът обхваща деца от 7 до 18 годишна възраст и техните учители и художествени ръководители.
3. **Организация, координация, изготвяне на програма и провеждане на Фестивал „Ромите и Киното“** – 1 път годишно 3 години в гр. Русе. – Кинофестивал, който ще популяризира филмите, посветени на ромската тема, бит, култура, драма и комедия.
4. **Организация, координация и провеждане на ежегодни кръгли маси на тема „Област Русе – модел на етническата толерантност“**
5. **Организация, координация, изготвяне на програма и провеждане на Изложба с традиционни за различните етноси кулинарни изделия по случай 8 април –** по1 път годишно както следва: през 2016 г. в с. Иваново; през 2017 г. в гр. Русе и гр. Борово; през 2018 г. в гр. Ветово.
6. **Организиране на дни на отворените врати -** 1 път годишно 3 години в гр. Русе.

**Технически условия за изпълнение на поръчката**

1. **Организация, координация, изготвяне на програма и провеждане на Фестивал „Сцена под небето“, в това число:**

1.1. Осигуряване на сцена на открито с минимални размери 50 кв.м.;

1.2. Осигуряване на озвучителна техника за събитието и цялостно му видеозаснемане на електронен носител. Видеозаписът да бъде предоставен на възложителя;

1.3. Осигуряване на сценарий, водещ и изпълнители за програмата;

1.4. Осигуряване на рекламна кампания за събитието, в това число плакати с минимални размери 50х70 – 20 бр.

1. **Организация, координация, изготвяне на програма и провеждане на Фестивал „Етноритми без граници“, в това число:**
   1. Осигуряване на сцена и зала с капацитет минимум 100 места;
   2. Осигуряване на озвучителна техника за събитието и цялостно му видеозаснемане на електронен носител. Видеозаписът да бъде предоставен на възложителя;
   3. Транспортиране на участниците от други населени места до град Русе и обратно;
   4. Осигуряване на рекламна кампания за събитието, в това число плакати с минимални размери 50х70 – 20 бр.
   5. Изработване на проект и отпечатване на грамоти за всички участници.
2. **Организация, координация, изготвяне на програма и провеждане на Фестивал „Ромите и киното“, в това число и:**

3.1. Осигуряване на подходяща за целта зала с минимум 100 места;

3.2. Осигуряване на подходяща техника за събитието – в това число озвучителна и кинотехника;

3.4. Изготвяне на фестивална програма /минимум 3-дневна/ и осигуряване прожекции на подходящи филми /минимум 3 броя на фестивал/;

3.5. Осигуряване на рекламна кампания за събитието, в това число плакати с минимални размери 50х70 – 20 бр.

1. **Организация, координация и провеждане на Ежегодни кръгли маси на тема „Област Русе – модел на етническата толерантност“:**

4.1. Осигуряване на зала с минимум 50 места с мултимедия и озвучаване;

4.2. Осигуряване на минимум една кафе-пауза за всяко събитие с включени кафе и минерална вода.

1. **Организация, координация, изготвяне на програма и провеждане на Изложба с традиционни за различните етноси кулинарни изделия по случай 8 април в това число:**

5.1.Осигуряване на рекламна кампания за събитието, в това число плакати с минимални размери 50х70 – 20 бр.

5.2. Изработване на проект и отпечатване на грамоти за победителите.

1. **Организиране на дни на отворените врати, в това число:** 
   1. Осигуряване на зала с минимум 50 места с мултимедия и озвучаване;

Осигуряване на минимум една кафе-пауза за всяко събитие с включени кафе и минерална вода.

**Срок за изпълнение:.** до приключване работата по Проект „Интегриран подход на Община Русе за интегриране на роми и другите уязвими групи на територията на общини в област Русе“ на община Русе, финансиран по Българо-швейцарската програма за подкрепа на социалното включване на роми и други уязвими групи, но не по-късно от 30.04.2019 година.

**Ориентировъчна стойност на поръчката (с ДДС): 65 000 лв. с ДДС.**

**Източник на финансиране: проект „Интегриран подход на Община Русе за интегриране на роми и други уязвими групи на територията на общини в Област Русе“**

**Изисквания към кандидатите**

1. Да имат доказан опит в организацията и изпълнението на дейности по информация и публичност. Да са изпълнили през последните 3 /три/ години, считано от датата на подаване на офертата минимум 1 /една/ изпълнена услуга с предмет организация и изпълнението на дейности по информация и публичност.

Изисквани доказателства: 1. Списък на услугите, включително стойностите, датите и получателите, 2. Препоръки за добро изпълнение.

1. Да разполагат със следните експерти:

* Ръководител на екип.

Професионален опит:

* образователно-квалификационна степен „магистър“ или „бакалавър“;
* най-малко 3 /три/ години общ професионален опит/трудов стаж в публичния или частния сектор.
* Експерт „Програма и организация“.

Професионален опит:

* образователно-квалификационна степен „магистър“ или „бакалавър“;
* най-малко 2 /две/ години общ професионален опит/трудов стаж в публичния или частния сектор.
* Технически сътрудник и комуникация.

Професионален опит:

* образователно-квалификационна степен „магистър“ или „бакалавър“;
* най-малко 2 /две/ години общ професионален опит/трудов стаж в публичния или частния сектор.

Изисквани доказателства: 1. Списък-декларация на експертите в свободен текст, 2. Автобиографии на експертите по стандарт Europass, 3. Референции от възложители.

**Начин за образуване на предлаганата цена**

|  |  |  |  |  |
| --- | --- | --- | --- | --- |
| **Име** | **Единици** | **Количество** | **Сума** | Общо |
| Организиране на фестивал „Сцена под небето“ – 1 път годишно в гр. Русе, гр. Ветово, гр. Борово и с. Иваново /построяване на сцена, осигуряване на техника, озвучаване, видеозаснимане, хонорар за оркестър, плакати/ | Брой | 12 |  |  |
| Организиране на фестивал „Етноритми без граници“ – 1 път годишно в гр. Русе /построяване на сцена, осигуряване на техника, транспорт за придвижване до Русе и обратно на участниците от други населени места, видеозаснимане, плакати, награди за участниците/ | Брой | 3 |  |  |
| Организиране на фестивал „Ромите и киното“ – 1 път годишно в гр. Русе /наем на зала, осигуряване на кинотехника, озвучаване, наем за филм, плакати и др./ | Брой | 3 |  |  |
| Организиране на ежегодни кръгли маси на тема „Област Русе – модел на етническата толерантност“ /осигуряване на зала, кафе, минерална вода и др./ | Брой | 3 |  |  |
| Организиране на изложба-базар с кулинарни изделия – 1 път годишно в гр. Русе, гр. Ветово, гр. Борово и с. Иваново /закупуване на хранителни продукти, награди за победителите/ | Брой | 4 |  |  |
| Организиране на дни на отворените врати | Брой | 3 |  |  |

**Начин на плащане**

По банков път с фактура - след приключване на всяко събитие при представен отчет, придружен с доказателствен материал и двустранно подписан приемо-предавателен протокол.

**Изисквания** **за качество**

Всички дейности да бъдат провеждани своевременно в съответствие с определените дати на събитията, съгласно изисканите количествени и качествени показатели.

**Критерий за оценка на офертите**

Критерият за оценка на офертите е „икономически най-изгодна оферта“.

**КРИТЕРИЙ ЗА ОЦЕНКА НА ОФЕРТИТЕ: „ИКОНОМИЧЕСКИ НАЙ-ИЗГОДНА ОФЕРТА” ПРИ СЛЕДНАТА МЕТОДИКА:**

Класирането на офертите се извършва по комплексна оценка, изчислена на база техническата и икономическата оценка на предложенията, като се търси икономически най-изгодна оферта.

За нуждите на тази методика всички дробни числа, които могат да се получат при прилагане на съответната формула, се закръгляват към втория знак след десетичната запетая.

**Методика за определяне на комплексна оценка на офертите**

**1.** След проверка на съответствието на офертите с посочените по-горе минимални изисквания, комисията пристъпва към извършване на комплексна оценка за „икономически най-изгодна оферта”.

Комплексната оценка се прави при спазване на следните показатели:

**(ФО)** Предложена от участника цена в лева без ДДС;

**(ТО)**Техническо предложение за изпълнение на поръчката в съответствие с изискванията на Възложителя, заложени в Техническата спецификация – ***експертна оценка***.

За оценка на офертите ще се прилага методиката, описана по-долу. Методиката се прилага по отношение на всички допуснати до оценка оферти.

Комплексната оценка (КО) на всеки участник се получава като сума от оценките на офертата по двата показателя, съгласно формулата:

**КО = ФО + ТО**.

**Максималната стойност на КО е 100 точки**.

Офертата получила най-висока комплексна оценка, се класира на първо място.

|  |  |
| --- | --- |
| Показател (наименование)  ***1*** | Максимално възможен брой точки  ***2*** |
| 1. Финансова Оценка – ФО с тежест 40% | 40 точки |
| 2. Техническа оценка – ТО с тежест 60% | 60 точки |

В колона 1 са посочени определените показатели с техните обозначения; в колона 2 са посочени максимално възможният брой точки.

Указания за определяне на оценката по всеки показател:

Показател 1 – „Финансова оценка”- ФО, с максимален брой точки - 40.

Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При различия между сумите, изразени с цифри и думи, за вярно се приема словесното изражение на сумата.

Оценката по показател **– „Финансова оценка”- ФО** на всяко едно от предложенията се изчислява по следната формула:

**ФО = Цmin/Цn х 40**

**където:**

Цmin – минималната предложена цена сред всички допуснати до оценка оферти

Цn – цената предложена в оценяваната оферта

**ФО** се изчислява до втория знак след десетичната запетая.

**Резултатите на всеки участник по ФО ще се бъдат закръглени до втория знак след десетичната запетая.**

Показател 2 - „Техническа оценка” - ТО с максимален брой точки - 60

Максималният брой точки съгласно методиката е 60, като тежестта на съответния критерий е 60%.

Съдържание на техническото предложение (Т) и начин на формиране на неговата оценка.

Техническото предложение представлява концепция за изпълнение на предмета на услугите по поръчката и трябва като минимум да покрива изискванията на Възложителя от техническото задание. Предложения, които не покриват изискванията на Възложителя, не подлежат на оценка и класиране.

Препоръчително е концепцията на участника да не надхвърля 20 стр. и да съдържа следните елементи:

1. Цялостен подход за изпълнение на поръчката, с пълно и изчерпателно описание на избраната от него технология, включващ всички дейности по изпълнение на поръчката.

2. Подробно описание на стъпките при организиране на събитие в зависимост от вида на събитието и примерна програма на събитие, начин на отчитане на събитието и медийно отразяване.

3. Описание на разпределението на необходимия човешки и технически ресурс.

4. Обяснение на основните рискове и допускания и предложени контролни механизми за ограничаването или минимизирането им.

Точките по показател ТО за всеки участник се изчисляват като сума от точките, посочени в таблица №1 по-долу:

Техническото предложение за всеки участник ще бъде оценявано съгласно следната таблица:

| **Критерии за оценка** | **Точки** |
| --- | --- |
| Основни стъпки при организирането на събитие | До 20 точки |
| **Основно съответствие**  Участникът е посочил в логична последователност основни моменти и необходими стъпки при организиране на събитие, в зависимост от вида на всяко събитие, без да навлиза в подробно описание. Описаните стъпки са адекватни, без да са изчерпателни и подробно разработени. Представената примерна програма възпроизвежда посочените от участника основни моменти, без разработване в детайл. От представената примерна програма е видно, че участникът е запознат с процеса на подготовка и организация на събития. Комисията може да направи обоснован извод, че при спазване на принципите заложени в концепцията, ще бъде осигурено изпълнение на услугата поне от средно качество. | 5 точка |
| **Добро съответствие**  Участникът е разработил в логична последователност основните и най-важни ключови моменти и необходими стъпки при организиране на събитие, в зависимост от вида на всяко събитие. Описаните стъпки са адекватни, изчерпателни и подробно разработени. Участникът е предложил една мярка за оптимизиране процеса на организиране на събития. От представената примерна програма за организиране на събитие е видно, че участникът е добре запознат с процеса на подготовка и организация на събития и може да се направи обоснован извод, че при спазване на принципите заложени в концепцията, ще бъде осигурено изпълнение на услугата с добро качество. | 10 точки |
| **Много добро съответствие**  Участникът е разработил подробно и в логична последователност основните и най-важни ключови моменти и необходими стъпки при организиране на събитие, в зависимост от вида на всяко събитие. Участникът е предложил повече от една мярка за оптимизиране процеса на организиране на събития. Описаните стъпки са изцяло адекватни и изчерпателни, а от представената примерна програма за организиране на събитие е видно, че участникът познава отлично, в детайли процеса на подготовка и организация на събития и може да се направи обоснован извод, че при спазване на принципите заложени в концепцията, ще бъде осигурено изпълнение на услугата с много високо качество. | 20 точки |
| Разпределение на необходимия човешки и технически ресурс | До 20 точки |
| Техническият ресурс за изпълнение на отделните дейности е схематично разписан, като задачите и отговорностите на необходимите експерти и обезпечаването на всяка дейност с необходимия технически ресурс са общо дефинирани, което покрива като минимум изискванията на Възложителя; Връзката между отделните предвидени дейности и съответните експерти е ясно описана, без да се навлиза в детайли. | 5 точка |
| Техническият ресурс за изпълнение на отделните дейности е добре разписан, като задачите и отговорностите на необходимите експерти и обезпечаването на всяка дейност с необходимия технически ресурс са добре дефинирани; Участникът е разработил и предложил поне една мярка за вътрешен контрол по изпълнението предмета на поръчката. Връзката между отделните предвидени дейности и съответните експерти е добре описана. | 10 точки |
| Разписан е подробно, в детайл, техническия ресурс за изпълнение на определените дейности, разпределението му във времето, като ясно и точно е дефинирал задачи и отговорности на необходимите експерти и обезпечаването на всяка дейност с необходимия технически ресурс; Участникът е разработил и предложил повече от една мярка за вътрешен контрол по изпълнението предмета на поръчката. Демонстрирана е недвусмислено и подробно е разгледана връзката между отделните предвидени дейности и съответните експерти. | 20 точки |
| Обяснение на рисковете и допусканията, които биха могли да окажат влияние върху изпълнението на договора | До 20 точки |
| Участникът се е ограничил до разглеждане на посочените от Възложителя рискове и допускания, които биха могли да окажат влияние върху изпълнението на договора, без да навлиза в детайл. Посочени са предвидените от участника контролни механизми за управление на посочените рискове, оценката им и мерките за намаляване на вероятността от тяхното настъпване или минимизирането им. | 5 точка |
| Участникът ясно и изчерпателно е посочил и обяснил освен посочените от Възложителя, допълнителни, адекватни на предмета на поръчката рискове и допускания, които счита, че биха могли да окажат влияние върху изпълнението на договора, като е предвидил и контролни механизми за управление на посочените рискове и мерки за намаляване на вероятността от тяхното настъпване, без да навлиза в детайл. Направена е оценка на риска. | 10 точки |
| Участникът ясно и изчерпателно е посочил и обяснил освен посочените от Възложителя, допълнителни, адекватни на предмета на поръчката рискове и допускания, които счита, че биха могли да окажат влияние върху изпълнението на договора и е посочил подробно разработени, адекватни контролни механизми за управление на посочените рискове и мерки за намаляване на вероятността от тяхното настъпване или минимизирането им. Направена е оценка на риска в детайл. | 20 точки |
| **Обща оценка** | **До 60 точки** |

„Подробно“ означава разглеждане/разработване по същество на съответната тема, с колкото е възможно по-голям брой аспекти; навлизане в същността на разглеждания въпрос.

„Адекватен“ означава такъв, който напълно съответства на съответния предмет на разглеждане.

„Изчерпателен“ означава засягащ и отчитащ всички особености и аспекти.

„Средно качество“ – реферира към законовата дефиниция „поне от средно качество“ (Принципи на Европейското договорно право, подготвени от Комисията по Европейско договорно право, Глава шеста, Член 6:108)

„Добро качество“ – по-високо ниво от „средно качество“, по своите характеристики е подходящо, отговаря на определените изисквания, но не до степента на високо качество.

„Високо качество“ – което по своите характеристики съществено се отличава от останалите, в степен да ги превъзхожда.

Минималните рискове, които трябва да се разгледат са:

1. Външни рискове на средата;

2. Административни, институционални рискове;

3. Рискове при комуникацията;

За посочените рискове следва да се направи оценка за тежестта, вероятността от настъпване и степента на въздействие.

**1.** Показателят представлява експертна оценка на техническото предложение на участника.

**2.** В протоколите от своята работа, комисията излага мотивите си за поставената оценка по всеки един от елементите на експертната оценка, посочени в таблицата по-горе.

**3.** Участник, чиято техническа оферта не съдържа някой от елементите, посочени по-горе, се отстранява от участие в процедурата.

На първо място ще бъде класиран участникът, получил най-висока стойност на **КО**, като максималната стойност на оценката е 100 точки.